Kvaliteten af skolen er afgørende for, hvordan et barn klarer sig resten af livet. Derfor vil jeg tilføre yderligere midler til folkeskolen, primært med henblik på at løfte de faglige resultater. Det skal blandt andet være muligt at arbejde med øget differentiering af undervisningen og ledelsen skal tættere på praksis i klasseværelset.
Der er talrige eksempler på, at medarbejderne i den offentlige sektor gør et fremragende stykke arbejde, når politikerne tør at sætte dem fri. Vi skal derfor i langt højere grad give medarbejderne på de offentlige arbejdspladser mulighed for at selv at få indflydelse på, hvordan dagligdagen skal indrettes.
Bevare og tiltrække arbejdspladser
Vejle Kommune skal sikre gode rammebetingelser for erhvervslivet, så vi kan tiltrække nye virksomheder og bevare dem, vi allerede har. Kun på den måde kan vi skabe den indtjening, der skal sikre, at Vejle Kommune også er et godt sted at bo i fremtiden.
15 spørgsmål til Christoffer Aagaard Melson
"Ældre bør have frit valg i forhold til, om det offentlige eller private skal stå for deres hjemmehjælp. " - Christoffer Aagaard Melson
"Frivillige skal inddrages for at give ikke de ældre end bedre hverdag, ikke for at aflaste de ansatte. " - Christoffer Aagaard Melson
"Kommuneskatten bør sænkes på sigt, men i første omgang er min højeste prioritet at få fjernet dækningsafgiften i Vejle Kommune. " - Christoffer Aagaard Melson
"Hvilken mad, der serveres i den enkelte daginstitution, er som udgangspunkt noget, som skal afgøres af den enkelte institutions personale og forældrebestyrelse. " - Christoffer Aagaard Melson